
              REPUBLIKA HRVATSKA
      BRODSKO-POSAVSKA ŽUPANIJA 
UPRAVNI ODJEL ZA GRADITELJSTVO
INFRASTRUKTURU I   ZAŠTITU  OKOLIŠA 
Odsjek za infrastrukturu, zaštitu okoliša i obnovu

KLASA: UP/I 352-02/25-01/5
URBROJ: 2178-03-02/4-25-8
Slavonski Brod,  16. prosinac 2025. godine


Brodsko-posavska županija, OIB 27400987949, temeljem članka 48. stavak 6., vezano uz članak 26. stavak 2. i članak 46. stavak 2. Zakona o zaštiti prirode („Narodne novine“,  br. 80/13, 15/18, 14/19, 127/19 i 155/23),  povodom zahtjeva Grada Slavonskog Broda, OIB 58007872049, Upravnog odjela za graditeljstvo, prostorno uređenje i zaštitu okoliša, Vukovarska 1, 35000 Slavonski Brod, za prethodnu ocjenu prihvatljivosti za ekološku mrežu  Izmjena i dopuna Prostornog plana uređenja Grada Slavonskog Broda,  nakon provedenog postupka, donosi


R   J   E   Š   E   NJ   E

1. Za   Izmjene  i  dopune  Prostornog  plana  uređenja  Grada  Slavonskog  Broda,  potrebno  je provesti  postupak  Glavne  ocjene  prihvatljivosti  za  ekološku  mrežu.
2. Ovo Rješenje objavljuje se na  mrežnim stranicama  Brodsko-posavske županije.

O b r a z l o ž e nj e

Grad Slavonski Brod, Upravni odjel za graditeljstvo, prostorno uređenje i zaštitu okoliša, Vukovarska 1, 35000 Slavonski Brod, podni je zahtjev (KLASA:351-03/25-01/5, URBROJ:2178/01-10-25-1, od 30. rujna 2025. god.), za provedbom postupka prethodne ocjene prihvatljivosti Izmjene i dopune Prostornog plana uređenja Grada Slavonskog Broda (dalje u tekstu: Izmjene i dopune Plana), za ekološku mrežu. Uz zahtjev za mišljenjem, dostavljeno je mišljenje ovog Upravnog odjela za graditeljstvo, infrastrukturu i zaštitu okoliša Brodsko-posavske županije, o potrebi provedbe postupka strateške procjene utjecaja na okoliš Izmjena i dopuna Plana (KLASA: 351-03/24-02/71, URBROJ: 2178-03-02/5-24-2 od 31. prosinca 2024. god.), prijedlog Odluke o izradi Plana, kartografski prikaz obuhvata Plana i Obrazac o ocjeni o potrebi strateške procjene utjecaja na okoliš Izmjena i dopuna Plana.

U provedenom postupku ovaj Upravni odjel je razmotrio dostavljenu dokumentaciju predmetnog zahtjeva, razloge donošenja, ciljeve i obuhvat Plana te je utvrđeno sljedeće.
Razlozi za izradu Izmjena i dopuna Plana:
A.    Usklađenost sa zakonskim i podzakonskim okvirom
1.     Zakonska obveza izrade Izmjene i dopune Plana i usklađenje sa Zakonom o prostornom uređenju („Narodne novine“, br. 153/13, 65/17, 114/18, 39/19, 98/19 i 67/23) i sa odredbama Pravilnika o prostornim planovima („Narodne novine“, br. 152/23),
2.      Usklađenje sa planom više razine, 
B.     Određivanje novih prostorno-planskih rješenja
Nova prostorno planska rješenja utvrđuju se nakon razmatranja svih pristiglih zahtjeva fizičkih i pravnih osoba te javnopravnih tijela utvrđenih odlukom o izradi Izmjena i dopuna.
Osnovni ciljevi i programska polazišta za izradu Izmjene i dopuna Plana:
1. usklađenje Plana s važećim zakonima i propisima (koji se odnose na prostorno uređenje i gradnju, zaštitu okoliša, zaštitu zraka, zaštitu i očuvanje kulturnih dobara, gospodarenje otpadom, šume, vode, prometnice, elektroničke komunikacije, toplinsku energiju i drugo),
2. preispitivanje i korekcije granica građevinskog područja (mogućnost proširenja građevinskog područja na temelju inicijativa pravnih i fizičkih osoba, usuglašavanje javnog interesa i različitih interesa korisnika prostor i vlasnika zemljišta, korekcije duž linije granice građevinskog područja),
3. preispitivanje odnosno ažuriranje definiranja građevinskog područja, a time i preispitivanje obveze izrade i donošenje urbanističkih planova uređenja kroz sljedeće parametre: izgrađenost (preispitivanje, odnosno ažuriranje građevinskog područja određenog kao izgrađeno/neizgrađeno), uređenost (preispitivanje, odnosno ažuriranje građevinskog područja određenog  kao uređeno/neuređeno) i urbana preobrazba ili urbana sanacija (preispitivanje, odnosno ažuriranje pojedinih dijelova građevinskog područja određenih tj. planiranih za urbanu preobrazbu ili urbanu sanaciju,
4. preispitivanje infrastrukturnih trasa i koridora kao i drugih segmenata Plana (preispitivanje planiranih i postojećih prometnih koridora, planiranih i postojećih koridora infrastrukture - plinoopskrbni koridori, koridori vodnog gospodarstva, elektroenergetski koridori, kao i područja i planske odredbe za gospodarenje otpadom, energijom i drugo),
5. preispitivanje i ažuriranje odredbi za provođenje Plana zbog usklađivanja sa zakonskim propisima i onih koje su u praksi kroz provedbu pokazale ograničavajućim, a kako bi se omogućila što jednostavnija realizacija zahvata u prostoru od općeg interesa i interesa za Grad Slavonski Brod,
6. korekcije Plana prema zahtjevima (prijedlozi, podaci, planske smjernice, propisani dokumenti i drugi akti) nadležnih javnopravnih tijela koja prema posebnim propisima sudjeluju u izradi Prostornog plana, a time i izradi Izmjena i dopuna Plana,
7. druge izmjene koje se pokažu potrebnim i opravdanima kroz analizu prostora pri izradi izmjena i dopuna Plana.

U postupku je sukladno članku 48. stavak 3. Zakona o zaštiti prirode, ovaj Upravni odjel zatražio prethodno mišljenje Ministarstva  zaštite okoliša i zelene tranzicije, Zavoda za zaštitu okoliša i prirode (KLASA:UP/I 352-02/25-01/5, URBROJ:2178-03-02/4-25-2, od 9. listopada 2025. god.). Zavod je zatražio nadopunu dokumentacije (KLASA: 352-03/25-05/327, URBROJ: 517-08-3-2-2-25-2 od 20. listopada 2025. god.). Iz Grada je dostavljena dopuna (KLASA:351-03/25-01/5, URBROJ:2178/01-10-25-4, od 6. studenog 2025. god.), te shp. obuhvata Plana, a vezano za tražene podatke o prostornim podacima elemenata planiranih Izmjenama i dopunama Plana, navedeno je sljedeće: „… traženi popis katastarskih čestica kao i opis elemenata izmjena i dopuna PPUG-a u ovom trenutku nije dostupan, a i isti će biti dostupan nakon dobivanja svih zahtjeva i mišljenja javnopravnih tijela sukladno Zakonu i Uredbi.". Na temelju dostavljenog, Zavod je dostavio mišljenje (KLASA: 352-03/25-05/327, URBROJ: 517-08-3-2-2-25-4 od 4. prosinca 2025. god.) o potrebi provedbe Glavne ocjene.

Uredbom o ekološkoj mreži i nadležnostima javnih ustanova za upravljanje područjima ekološke mreže („Narodne novine", br. 80/19, 119/23, 87/25 i 123/25), utvrđena je ekološka mreža Natura 2000 Republike Hrvatske.  Detaljni podaci o područjima ekološke mreže dostupni su putem informacijskog sustava zaštite prirode Bioportal (http://www.bioportal.hr). 
Unutar obuhvata Plana, sukladno Uredbi  o ekološkoj mreži i nadležnostima javnih ustanova za upravljanje područjima ekološke mreže, nalaze se područja ekološke mreže: Područje očuvanja značajno za ptice (POP) HR1000005 Jelas polje i Posebna područja očuvanja značajna za vrste i stanišne tipove (PPOVS) HR2001311 Sava nizvodno od Hrušćice i  HR2001326 Jelas polje s ribnjacima.

Utvrđeno je razmatrajući predmetni zahtjev, s obzirom na razloge predmetnih Izmjena i dopuna Plana,  imajući u vidu aktivnosti, kao i osiguravanje prostornih mogućnosti za realizaciju zahvata u prostoru,   uključujući i mogućnost da se obuhvat Plana nalazi i unutar navedenih područja ekološke mreže te da nisu definirane prostome komponente elemenata Plana, posebice vezano uz preispitivanje i korekciju granica građevinskog područja, odnosno mogućnost proširenja građevinskog područja  na temelju inicijativa pravnih i fizičkih osoba, preispitivanje infrastrukturnih trasa i koridora, s obzirom na potencijalni utjecaj  polazišta i ciljeve u odnosu na rasprostranjenost ciljnih vrsta i stanišnih tipova, uslijed potencijalnog trajnog zauzimanja staništa, promjene stanišnih uvjeta, smanjenja brojnosti i rasprostranjenosti ili nestanka vrsta i stanišnih tipova, odnosno narušavanja povoljnog stanja ciljnih vrsta i stanišnih tipova, fragmentacije staništa te kumulativnog utjecaja ostvarenja ciljeva,  prethodnom ocjenom se ne može isključiti mogućnost značajnih negativnih utjecaja na cjelovitost i ciljeve očuvanja područja ekološke mreže. Utvrđuje se da je potrebno  provesti Glavnu ocjenu prihvatljivosti za ekološku mrežu te je riješeno kao u izreci. 
Preporuka je da se Plan radi paralelno s poglavljem Glavne ocjene u sklopu Studije strateške procjene utjecaja na okoliš, a ako u ovoj fazi još nisu poznati elementi koje Plan uključuje, s poglavljem Glavne ocjene treba započeti u fazi Plana kada to bude poznato. Ukoliko će se poglavlje Glavne ocjena raditi u fazi u kojoj Plan neće biti dovoljno određen, neće biti moguće u potpunosti ocijeniti moguće utjecaje Plana na ciljeve očuvanja i cjelovitost područja ekološke mreže.
Napominje se da je u Glavnoj ocjeni potrebno sagledati utjecaje svih elemenata Plana, kao pojedinačne utjecaje i kumulativne utjecaje u kombinaciji s već provedenim i odobrenim zahvatima na ciljeve očuvanja i cjelovitost svih područja ekološke mreže, koja se nalaze unutar njegova obuhvata te da je u Plan potrebno prenijeti mjere ublažavanja propisane Glavnom ocjenom i određene mjere ublažavanja propisane u postupku Glavne ocjene (u sklopu Strateške procjene utjecaja na okoliš) provedenom za plan višeg reda (važeće Izmjene i dopune Prostornog plana Brodsko-posavske županije), a koje se odnose na elemente planirane na području Grada Slavonskog Broda.

Sukladno odredbama članka 26. stavka 2. Zakona o zaštiti prirode, za strategije, planove i programe, za koje je posebnim propisom kojim se ureduje zaštita okoliša, određena obveza strateške procjene, Prethodna ocjena obavlja se prije pokretanja postupka strateške procjene utjecaja strategije, plana i programa na okoliš. 

Člankom 46. stavkom 2. Zakona o zaštiti prirode, propisano je da nadležno Upravno tijelo  provodi Prethodnu ocjenu i Glavnu ocjenu za strategije, planove i programe koji se pripremaju i/ili donose na lokalnoj razini, kao i za one koji se pripremaju i/ili donose na lokalnoj razini, a za koje je posebnim propisom kojim se ureduje zaštita okoliša, određena obveza strateške procjene ili ocjene o potrebi strateške procjene. 

Ako Upravno tijelo ne može isključiti mogućnost značajnih negativnih utjecaja strategije, plana ili programa na ciljeve očuvanja i cjelovitost područja ekološke mreže, sukladno odredbi članka 48. stavka 6. Zakona o zaštiti prirode, donosi rješenje da je za strategiju, plan ili program obvezna provedba glavne ocjene prihvatljivosti za ekološku mrežu. 

U skladu s odredbom članka 51. stavka 2. Zakona o zaštiti prirode, ovo Rješenje objavljuje se na mrežnoj stranici Brodsko-posavske županije (www.bpz.hr) .


Uputa o pravnom lijeku

Protiv ovog Rješenja može se izjaviti žalba Ministarstvu zaštite okoliša i zelene tranzicije, Zagreb, Radnička cesta 80, u roku od 15 dana od dana primitka Rješenja.
Žalba se predaje Upravnom odjelu za graditeljstvo, infrastrukturu i zaštitu okoliša Brodsko-posavske županije, neposredno u pisanom obliku, usmeno u zapisnik, ili se šalje poštom, odnosno dostavlja elektronički. 

                                                                                         Viša savjetnica za zaštitu prirode i okoliša 
                                                                                                           Ljiljana Curić, dipl.ing.


Dostaviti:
1. Grad Slavonski Brod, Upravni odjel za graditeljstvo, prostorno uređenje i zaštitu okoliša, Vukovarska 1, 35000 Slavonski Brod
2. -u spis predmeta

